
	 Comisia pentru agricultură, silvicultură, industrie alimentară şi servicii  specifice
	                   Bucureşti, 15.02.2006
                   Nr.24/


RAPORT

asupra propunerii legislative privind modificarea
Legii nr.18/1991, Legea fondului funciar, republicată
şi a

propunerii legislative pentru modificarea art.92 alin.(5)

din Legea nr.18/1991 privind fondul funciar

În conformitate cu prevederile art.89 din Regulamentul Camerei Deputaţilor, modificat şi completat prin H.C.D. nr.34/2005, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă privind modificarea  Legii nr.18/1991, Legea fondului funciar, republicată,  transmisă cu adresa nr.P.l.-x 687 din 21 decembrie 2005 şi înregistrată sub nr.24/592/22.12.2005 şi cu propunerea legislativă pentru modificarea art.92 alin.(5)din Legea nr.18/1991 privind fondul funciar,  transmisă cu adresa nr.P.l.-x 680 din 21 decembrie 2005 şi înregistrată sub nr.24/593/22.12.2005. 

Propunerile legislative având acelaşi obiect de reglementare, modificarea alin.(5) al art.92 din Legea fondului funciar nr.18/1991, s-a întocmit un singur raport.
La întocmirea raportului, Comisia a avut în vedere avizele favorabile ale Consiliului Legislativ, avizele nefavorabile ale Comisiei pentru administraţie publică, amenajarea teritoriului echilibru ecologic, avizele nefavorabile ale Comisiei pentru buget, finanţe şi bănci şi punctele de vedere ale Guvernului, care nu susţine aceste iniţiative legislative.
 Prin proiecte se propune eliminarea taxei pentru scoaterea definitivă din circuitul agricol a terenurilor situate în extravilanul localităţilor, în scopul construirii de locuinţe. 
Propunerile legislative fac parte din categoria legilor organice, potrivit prevederilor art.73 alin.(3) lit.m) din Constituţia României, republicată.
La dezbaterea propunerilor a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Flaviu Lazin – secretar de stat în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 24 de deputaţi, din totalul de 25 membri ai comisiei.

Propunerile legislative au fost respinse în unanimitate, în şedinţa din 15.02.2006 pentru următorul motiv:
- Întrucât alineatul (5) al art.92 din Legea fondului funciar nr.18/1991 a fost abrogat prin prevederile Legii nr.247/2005, propunerile legislative nu mai au obiect de reglementare.
 Propunerile legislative au fost respinse de Senat în şedinţa din 15 decembrie 2005.

Propunerile legislative, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat sunt de competenţa decizională a Camerei Deputaţilor.

       SECRETAR,

